১৭১৭ খ্রিষ্টাব্দে দ্জুঙ্গার মোঙ্গল সেনাবাহিনী মধ্য তিব্বত আক্রমণ করে ল্হাজাং খানকে হত্যা করে এবং তার পুত্র ঙ্গাগ-দ্বাং-য়ে-শেস-র্গ্যা-ম্ত্শোকে দলাই লামার পদ থেকে সরিয়ে দেয়। কিন্তু এরপর তারা ব্যাপক হারে লুঠপাট, ধর্ষণ ও হত্যাকাণ্ড শুরু করে। তারা এই সময় সালুঈন নদীর যুদ্ধে চিং সাম্রাজ্যের একটি সেনাবাহিনীকে ধ্বংস করে। ১৭২০ খ্রিষ্টাব্দে কাংজি সম্রাট দ্বারা প্রেরিত চীনা-তিব্বতী সেনাবাহিনী একটি বড় সামরিক অভিযানে দ্জুঙ্গার মোঙ্গলদের তিব্বত থেকে হঠিয়ে দিতে সক্ষম হয়। চিং রাজপুত্র ইয়িন্তি (胤禵) এবং তিব্বতী বৌদ্ধধর্মের প্রতিনিধিদের নেতৃত্বে এই বাহিনী ১৭২১ খ্রিষ্টাব্দে ব্স্কাল-ব্জাং-র্গ্যা-ম্ত্শোকে স্কু-'বুম বৌদ্ধবিহার থেকে লাসা শহরে নিয়ে আসেন। ১৭২০ খ্রিষ্টাব্দের নভেম্বর মাসে পঞ্চম পাঞ্চেন লামা তাকে ভিক্ষুর শপথ প্রদান করেন। এই সময় তার উল্লেখযোগ্য শিক্ষক ছিলেন ব্লো-ব্জাং-দার-র্গ্যাস, দ্পাল-ল্দান-গ্রাগ্স-পা প্রভৃতি বিখ্যাত বৌদ্ধ পণ্ডিত।

লাসা যাত্রা
প্রশাসনিক কৃতিত্ব
মঙ্গোল বিদ্রোহ
দলাই লামা হিসেবে চিহ্নিতকরণ